OpenLLM-France/wikimedia huggingface dataset:
# Dioskouriïta

La dioskouriïta és un mineral de la classe dels halurs. Rep el seu nom del germans bessons Dioscurs, de la mitologia grega.

## Característiques

La dioskouriïta és un halur de fórmula química CaCu₄Cl₆(OH)₄·4H₂O. Va ser aprovada com a espècie vàlida per l'Associació Mineralògica Internacional l'any 2016. Sol trobar-se cristal·litzada en forma de grans. És una espècie que es troba químicament relacionada amb la centennialita, i que és comparabe al mineral clorur sense anomenar Unnamed (Ca-Cu Chloride). Es coneixen dos politips, la dioskouriïta-2M i la dioskouriïta-2O, els quals formen intercreixements entre ells.

## Formació i jaciments

Va ser descoberta a la fumarola Arsenàtnaia, al segon con d'escòries de la fractura principal del volcà Tolbàtxik, a l'óblast de Kamtxatka (Districte Federal de l'Extrem Orient, Rússia). Al mateix volcà, també ha estat trobada a la fumarola Glàvnaia Tenoritóvaia.

## Referències

* ↑ «Dioskouriite» (en anglès). Mindat. [Consulta: 18 novembre 2016].

## Enllaços externs

* Galeria d'imatges
# Ciutat metropolitana de Catània

La Ciutat metropolitana de Catània (en italià Città metropolitana di Catania) és una ciutat metropolitana que forma part de la regió de Sicília a Itàlia. La seva capital és Catània.
Limita al nord amb la ciutat metropolitana de Messina, a l'oest amb la província d'Enna i la província de Caltanissetta, i al sud amb la de província de Ragusa i la província de Siracusa.
Té una àrea de 3.573,68 km², i una població total de 1.114.205 Hab. (2016) Hi ha 58 municipis a la ciutat metropolitana.
El 2015 va reemplaçar a la província de Catània.

## Referències

* ↑ Arxivat 2018-12-16 a Wayback Machine. Dades ISTAT
* ↑ Città metropolitane, province e unioni di comuni: cosa cambia, governo.it
* ↑ «Llei 15/2015 Regió siciliana». Arxivat de l'original el 2018-10-01. [Consulta: 13 febrer 2017].
# Casamitjana (l'Esquirol)

Casamitjana és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (17 x 13 m), coberta a tres vessants i amb el carener perpendicular a la façana situada a migdia. Consta de planta baixa, pis i golfes. S'accedeix a la façana principal a través d'un portal datat (1856) que dona a la lliça. Aquesta façana presenta un cos de porxos de quatre metres de profunditat, format per quatre pilars amb el capitell motllurat i cinc arcs carpanells a cadascun dels tres estatges. A la planta baixa hi ha dos portals que donen a les corts; al primer pis tres portals rectangulars, un datat (1780); i a les golfes dues arcades tapiades. La façana Oest presenta a la planta baixa tres finestres i un portal que dona a la lliça; al primer pis tres finestres; i a les golfes tres més, una datada (1659). La façana E presenta al primer pis dues finestres i a les golfes un balcó i una finestra.

## Història

Masia que pertany al terme de Sant Martí Sescorts, vinculat religiosament a Manlleu i civilment a la senyoria del Cabrerès. La seva demarcació forma part de la batllia del Cabrerès des del segle xv. Ara bé, la parròquia de Sant Martí Sescorts no es refon definitivament amb el municipi de l'Esquirol fins al 1824, quan el Consell de Castella va denegar l'existència de les "Masies de Santa Maria de Corcó", que havia funcionat entre el 1814 i el 1824 amb la capitalitat a Sant Martí Sescorts.

## Referències

* 1 2 «Casamitjana 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Comunitat de comunes de Sélestat

La Comunitat de comunes de Sélestat (oficialment: Communauté de communes de Sélestat) és una Comunitat de comunes del departament del Baix Rin, a la regió del Gran Est.
Creada al 1995, està formada 12 municipis i la seu es troba a Sélestat.

## Municipis

* Baldenheim
* Châtenois
* Dieffenthal
* Ebersheim
* Ebersmunster
* Kintzheim
* La Vancelle
* Mussig
* Muttersholtz
* Orschwiller
* Scherwiller
* Sélestat

## Referències

* ↑ CC de Sélestat

## Enllaços externs

* Pàgina oficial
# Cometa 11P/Tempel-Swift-LINEAR

11P / Tempel-Swift-LINEARés un cometa periòdic.
Wilhelm Tempel (Marsella) el va descobrir el 27 de novembre de 1869, i independentment també va ser descobert per Lewis Swift (Observatori Warner) l'11 d'octubre de 1880.
Després de 1908 el cometa es va tornar inobservable, però el 7 de desembre de 2001 va ser observat pel programa Lincoln Near Earth Asteroid Research (LINEAR), i es va confirmar que era el mateix cometa, després d'altres imatges preses el 10 de setembre i el 17 d'octubre.

## Referències

* ↑ «11P/Tempel-Swift-LINEAR». [Consulta: 12 octubre 2018].
# Clive Donner

Clive Donner (West Hampstead, Londres, 21 de gener de 1926 - Londres, 7 de setembre de 2010) va ser un director, muntador, guionista i productor anglès.

## Biografia

Clive Donner era el fill d'un violinista, la seva mare tenia un negoci de roba. Els avis eren immigrants polonesos. Va començar al cinema mentre estudiava al Kilburn Polytechnic, com a ajudant de muntage als Denham Studios, feina que va aconseguir gràcies al seu pare, que era a l'estudi per enregistrar la banda sonora per a la pel·lícula de 1943 Coronel Blimp.
La seva carrera es va interrompre pel seu servei militar a la Segona Guerra Mundial. La seva primera pel·lí­cula com a director va ser el 1957. El 1963 va rodar l'adaptació de l'obra de teatre Der Hausmeister de Harold Pinter amb Alan Bates i Donald Pleasence. Va rebre per aquesta feina en el Festival de Berlín 1963 un Os de plata. La seva pel·lícula més coneguda va sortir el 1965 amb moltes estrelles: Com va això, gateta?. En els anys següents va rodar sobretot literatura per la televisió britànica. Va ser el marit de l'estilista Jocelyn Ryckards.

## Filmografia

Filmografia:

### Com a director

* 1955: I Am a Camera
* 1957: The Secret Place
* 1958: Heart of a Child
* 1960: Danger Man (sèrie TV)
* 1960: Marriage of Convenience
* 1961: Sir Francis Drake (sèrie TV)
* 1961: The Sinister Man
* 1962: Some People
* 1963: The Caretaker
* 1964: Nothing But the Best
* 1965: Com va això, gateta? (What's New, Pussycat)
* 1967: Here We Go Round the Mulberry Bush
* 1967: Luv
* 1969: Alfred the Great
* 1974: Vampira
* 1976: Rogue Male (TV)
* 1977: Spectre (TV)
* 1977: The Three Hostages (TV)
* 1978: She Fell Among Thieves (TV)
* 1978: El lladre de Bagdad (The Thief of Baghdad) (TV)
* 1980: The Nude bomb
* 1981: Charlie Chan i la maledicció de la reina (Charlie Chan and the Curse of the Dragon Queen)
* 1982: Oliver Twist (TV)
* 1982: La Pimpinella Escarlata (The Scarlet Pimpernel) (TV)
* 1984: To Catch a King (TV)
* 1984: A Christmas Carol (TV)
* 1985: Merlí i Excalibur (Arthur the King) (TV)
* 1986: Dead Man's Folly (TV)
* 1986: Babes in Toyland (TV)
* 1988: Stealing Heaven
* 1990: Arrivederci Roma
* 1990: Not a Penny More, Not a Penny Less (TV)
* 1992: Terror Stalks the Class Reunion (TV)

### com a muntador

* 1944: On Approval
* 1944: Cada cop més alt (The Way Ahead)
* 1949: The Passionate Friends
* 1950: Madeleine
* 1951: Pandora and the Flying Dutchman
* 1951: Scrooge
* 1952: The Card
* 1952: Meet Me Tonight
* 1953: The Million Pound Note
* 1953: Genevieve
* 1954: La plana encesa (The Purple Plain)

### Productor

* 1967: Here We Go Round the Mulberry Bush

### com a guionista

* 1966: The Machine Stops (TV)

## Premis i nominacions
### Nominacions

* 1963: Os d'Or per The Caretaker

## Referències

* 1 2 http://cinema.nouvelobs.com/afp/deces-du-realisateur-de-what-s-new-pussycat-clive-donner,186981
* ↑ Grimes, William «Clive Donner, 1960s-Era Film Director, Dies at 84» (en anglès). The New York Times, 09-09-2010.
* ↑ «biografia de Clive Donner». The New York Times.
* ↑ «filmografia de Clive Donner». The New York Times.

## Enllaços externs

* Clive Donner a l'Screenonline del British Film Institute (anglès)
# Dannemora

Dannemora és una població dels Estats Units a l'estat de Nova York. Segons el cens del 2000 tenia 4.129 habitants.

## Demografia

Segons el cens del 2000, Dannemora tenia 4.129 habitants, 469 habitatges, i 326 famílies. La densitat de població era de 1.317,5 habitants/km².
Dels 469 habitatges en un 35,4% hi vivien nens de menys de 18 anys, en un 48,6% hi vivien parelles casades, en un 15,4% dones solteres, i en un 30,3% no eren unitats familiars. En el 23% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,03.
Per edats la població es repartia de la següent manera: un 8,9% tenia menys de 18 anys, un 12,6% entre 18 i 24, un 58,2% entre 25 i 44, un 16,1% de 45 a 60 i un 4,1% 65 anys o més.
L'edat mediana era de 34 anys. Per cada 100 dones de 18 o més anys hi havia 682,1 homes.
La renda mediana per habitatge era de 42.500 $ i la renda mediana per família de 47.019 $. Els homes tenien una renda mediana de 24.753 $ mentre que les dones 24.286 $. La renda per capita de la població era de 18.872 $. Entorn del 13,5% de les famílies i el 14,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dannemora». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Dannemora». American Fact Finder. Oficina del Cens dels Estats Units, 12-01-2010.
# Conrad Roset Tenllado

Conrad Roset Tenllado (Terrassa, 1984) és un il·lustrador català que es va formar a l'Escola Joso i a la Facultat de Belles Arts de la Universitat de Barcelona. La seva influència artística es basa en l'expressionisme d'artistes com Schiele o Gustav Klimt, com també d'alguns artistes modernistes.
Es va inspirar en les dones per a crear Muses, la seva col·lecció més personal. Gràcies a la difusió de les seves il·lustracions per Internet va començar a treballar per la marca de moda Zara. Un any més tard, es va llançar com a freelance i des d'aleshores treballa per a diverses marques internacionals, agències de publicitat i editorials.
Roset ha combinat sempre la seva feina d’il·lustrador amb el desenvolupament de projectes artístics i personals. Els últims cinc anys ha exposat en galeries i museus com el MOCA de Virginia, SpokeArt a San Francisco, London Miles a Londres, TiposInfames a Madrid i també Artevistas i Miscelanea a Barcelona. A més, col·labora com a professor d'il·lustració a l'Escola de Disseny BAU.
Ha debutat en l'àmbit dels videojocs creant les imatges de Gris de Nomada Studio. El projecte ha guanyat un Annie a la millor animació de un videojoc, un dels premis més prestigiosos de la indústria.
El 30 de maig de 2024, va rebre el Premi Nacional de Cultura atorgat pel Consell Nacional de la Cultura i de les Arts, "per la seva habilitat a portar el seu talent com a il·lustrador al món digital" amb la creació d'aquest videojoc, que "és considerat una peça artística per l'equilibri entre estètica i interactivitat i dona visibilitat internacional a la indústria del videojoc del país".

## Obra

* Roset, Conrad. Muses. Norma Editorial, 2019, p. 164. ISBN 9788467939804.
* Roset, Conrad. Gris. Artbook. Norma Editorial, 2019, p. 176. ISBN 978-84-679-4027-5.

## Referències

* ↑ 324cat. «Mayte Martín, Vicenta Ndongo i l'autor de Gris, Premis Nacionals de Cultura: consulta la llista», 30-05-2024. [Consulta: 31 maig 2024].

## Enllaços externs

* «Let’s play! amb Conrad Roset i Outconsumer. Sessió de joc en directe.» (en castellà). CCCB, 01-02-2020. [Consulta: maig 2020].
# Conyac

El conyac (del francès cognac, i aquest de la ciutat francesa de Cognac) és una beguda alcohòlica del mateix tipus que l'aiguardent, que s'elabora a partir del vi de raïm blanc dels ceps cultivats prop de la ciutat de Cognac, en els terrenys càlids del departament de Charente, França.
El sòl calcari contribueix a la qualitat del conyac, així com els mètodes de destil·lació i maduració en botes de roure.

## Vegeu també

Altres begudes similars al conyac són:
* El brandi, beguda obtinguda a partir de la destil·lació del vi de Xerès.
* L'ouzo de Grècia.

## Referències

* ↑ «Conyac». Gran Enciclopèdia Catalana. Barcelona: Grup Enciclopèdia Catalana.
# Districte de Jacobabad

El Districte de Jacobabad (urdú ضلع جیکب آباد) és una divisió administrativa del Pakistan, província de Sind, amb capital a Jacobabad. Segons el cens de 1998 la població era d'1.425.572 habitants; la superfície era de 5.278 km². Fins al 2004 incloïa el districte de Kashmore. Durant el domini britànic va portar el nom de districte d'Upper Sind Frontier.

## Administració

Està dividit en quatre tehsils o talukes:
* Ghari Khairo
* Khairo
* Jacobabad
* Thul
El districte és de gran majoria musulmana (96,3%) amb minoria hindñu (3,5%) i altres (0,2%). La llengua principal és el sindi (94,1%) seguida del balutxi (3,1%), l'urdú (0,6%) i panjabi (0,5%) i altres (1,7%)

## Enllaços externs

* http://www.lgdsindh.com.pk/jaccobabad2.htm Arxivat 2008-08-03 a Wayback Machine.
# Districte de Fatehgarh Sahib

El districte de Fatehgarh Sahib és una divisió administrativa del Panjab, Índia, amb capital a Fatehgarh Sahib. La superfície del districte és de 1148 km² i la població (2001) de 538.041 habitants. Fou creat el 13 d'abril de 1992.

## Administració

Administrativament està format per quatre subdivisions o tehsils (a més d'un subtehsil que és Mandi Gobindgarh):
* Amloh.
* Bassi Pathana.
* Khamano.
* Fatehgarh Sahib.
I 5 blocks
* Sirhind
* Bassi Pathana.
* Amloh.
* Khamano.
* Khera.

## Ciutats principals

* Mandi Gobindgarh
* Sirhind-Fategarh
* Bassi Pathana.
* Nogawan.
* Amloh.
* Khamanon.
* Khera.
* Bahadurgarh.

## Vegeu també

* Divisió de Patiala.

## Enllaços externs

* Portal del districte Arxivat 2019-05-17 a Wayback Machine.
* Mapa
# David Bailey

David Bailey és el nom dels següents personatges:
* David A. Bailey, escriptor i fotògraf britànic
* David Bailey (actor), actor nord-americà
* David Bailey (motociclista), pilot de motocròs nord-americà
# Mussolet de Pernambuco

El mussolet de Pernambuco (Glaucidium mooreorum) és una espècie d'ocell de la família dels estrígids (Strigidae). Només s'ha identificat a escasses localitats boscoses de l'estat de Pernambuco, al Nord-est del Brasil. El seu estat de conservació es considera en perill crític d'extinció.

## Referències

* ↑ «Mussolet de Pernambuco». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 253. ISBN 978-84-16728-37-4.
* ↑ BirdLife International. «Pernambuco pygmy owl. Glaucidium mooreorum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 29 gener 2023].
# François Alday

Francois Alday, anomenat el Jove (n. 1760 a Maó - Dublín, (Irlanda) 1835, virtuós de violí i compositor.
Pertanyent a una família de mandolinistes i violinistes francesos, oriünds de Perpinyà. El primer que és coneix, va néixer el 1735, fou músic distingit el qual inicià els seus dos fills en l'art de la música:
Francois Alday va estudiar violí amb Viotti el 1785. Des del 1783 fins al 1789 va actuar unes 25 vegades com a solista als "Concerts spirituels", on va actuar almenys dos dels seus concerts (el segon i el quart) interpretant obres de compositors com Jarnović o Viotti. (Les ressenyes d'aquest concert esmenten sovint el nom d'Alday el jove, però probablement també sigui el nom si només se li dona el cognom.) Fétis va suposar que Francois Alday ja va anar a Anglaterra el 1791. Després d'una breu estada a Londres, se'n va anar a Oxford. L'"Oxford Journal" de Jackson va anunciar el 25 de maig de 1793: <"Mons. Alday, que va ser el cèlebre intèrpret de violí de París, i que els seus talents musicals s'han trobat amb una aprovació tan general a la Metropolis [Londres] aquí, participa en els nostres concerts de subscripció i dirigirà la banda el dilluns que ve">.
El seu germà, n. el 1765, després de completar la seva educació artística sota la direcció de Viotti, s'establí a Edimburg, descollant com a compositors ambdós germans compongueren un excel·lent mètode de violí que, traslladat a l'italià, publicà la casa Lucca de Milà.
Algunes composicions dels germans Alday: Grand Symphony No.2 in D major; Pastorale Overture in B-flat major; Potpourri for String Trio.

## Bibliografia

* https://imslp.org/wiki/Category:Alday,_Paul
* ↑ Edita Enciclopèdia Espasa, vol. 2. (ISBN-84-239-4502-X)
# Edith Bosch

Edith Bosch (Den Helder, 31 de maig de 1980) és una esportista neerlandesa que competeix en judo.
Va participar en quatre Jocs Olímpics, entre els anys 2000 i 2012, obtenint en total tres medalles: plata a Atenes 2004, bronze a Pequín 2008 i bronze a Londres 2012, les tres en la categoria de –70 kg. Va guanyar tres medalles al Campionat Mundial de Judo entre els anys 2003 i 2011, i set medalles al Campionat Europeu de Judo entre els anys 2002 i 2012.

## Palmarès internacional

Jocs Olímpics :
| Any | Lloc | Medalla | Categoria |
| 2004 | Atenes ( Grècia) | 2 | –70 kg |
| 2008 | Pequín ( R.P. de la Xina) | 3 | –70 kg |
| 2012 | Londres ( Regne Unit) | 3 | –70 kg |
| Campionat Mundial ||||
| Any | Lloc | Medalla | Categoria |
| 2003 | Osaka ( Japó) | 3 | –70 kg |
| 2005 | el Caire ( Egipte) | 1 | –70 kg |
| 2011 | París ( França) | 2 | –70 kg |
| Campionat Europeu ||||
| Any | Lloc | Medalla | Categoria |
| 2002 | Maribor ( Eslovènia) | 2 | –70 kg |
| 2004 | Bucarest ( Romania) | 1 | –70 kg |
| 2005 | Rotterdam ( Països Baixos) | 1 | –70 kg |
| 2007 | Belgrad ( Sèrbia) | 3 | –70 kg |
| 2009 | Tbilisi ( Geòrgia) | 3 | –70 kg |
| 2011 | Istanbul ( Turquia) | 1 | –70 kg |
| 2012 | Txeliàbinsk ( Rússia) | 1 | –70 kg |

## Referències

* ↑ «Edith Bosch» Arxivat 2012-03-12 a Wayback Machine. en Sports-reference.com (SR/Olympic Sports) (anglès)
* ↑ «Edith Bosch» en Judoinside.com (anglès)

## Enllaços externs

* Edith Bosch - Lloc web oficial
* "Meet the last woman to defeat Ronda Rousey", Martin Rogers, USA Today, 9 November 2015
* Edith Bosch a JudoInside.com
# François Biltgen

François Biltgen (Esch-sur-Alzette, 28 de setembre de 1958) és un polític luxemburguès, qui va ocupar els càrrecs de Ministre de Justícia, Ministre de Mitjans de Comunicació, ministre d'Assumptes Religiosos, Ministre de la Funció Pública i Reforma Administrativa, i el Ministre d'Educació Superior o Investigació, al govern de Luxemburg fins a 2013.
Va néixer a Esch-sur-Alzette, al sud-oest de Luxemburg i va estudiar Dret a París. El 1987 va ser elegit regidor de l'ajuntament d'Esch-sur-Alzette, i el 1994 membre de la Cambra de Diputats com a candidat del Partit Popular Social Cristià (CSV) del qual va ser president el 2003. El 7 d'octubre de 2013, es va convertir en jutge al Tribunal de Justícia de la Unió Europea, en substitució de Jean-Jacques Kasel.

## Honors

* 2000 - Comandant de l'Orde del Mèrit del Gran Ducat de Luxemburg
* 2005 - Gran Creu de l'Orde de l'Infant Dom Henrique

## Referències

* 1 2 «François Biltgen à la Cour de Justice de l'Union européenne» (en francès). LU le portail officiel du Grand-Duché de Luxembourg. Arxivat de l'original el 2018-07-13. [Consulta: 22 octubre 2015].
* ↑ «Ministres. Biltgen, François». gouvernement.lu. [Consulta: 22 octubre 2015].
# Copa Confederacions 2001

La Copa FIFA Confederaciones 2001 és la cinquena edició de la Copa Confederacions, realitzada entre el 30 de maig i el 10 de juny de 2001, a Corea i Japó.
El torneig el va guanyar França que va derrotar el Japó per 1-0.

## Seus

Les seus d'aquest torneig van ser:
| Corea del Sud | Japó |
| Daegu | Ibaraki |
| Suwon | Niagata |
| Ulsan | Yokohama |

## Participants

* Japó - seu i Campió de la Copa d'Àsia 2000
* Corea del Sud - seu
* Mèxic - campió defensor del títol
* França - campió de l'Eurocopa 2000
* Camerun - campió de la Copa d'Àfricana de Nacions 2000
* Austràlia - campió de la Copa de les Nacions de la OFC 2000
* Brasil - campió de la Copa Amèrica 1999
* Canadà - campió de la Copa d'Or de la CONCACAF 2000

## Fase de Grups
### Grup A

| Equip | Pts | PJ | PG | PE | PP | GF | GC |
| França | 6 | 3 | 2 | 0 | 1 | 9 | 1 |
| Austràlia | 6 | 3 | 2 | 0 | 1 | 3 | 1 |
| Corea del Sud | 6 | 3 | 2 | 0 | 1 | 3 | 6 |
| Mèxic | 0 | 3 | 0 | 0 | 3 | 1 | 8 |

### Grup B

| Equip | Pts | PJ | PG | PE | PP | GF | GC |
| Japó | 7 | 3 | 2 | 1 | 0 | 5 | 0 |
| Brasil | 5 | 3 | 1 | 2 | 0 | 2 | 0 |
| Camerun | 3 | 3 | 1 | 0 | 2 | 2 | 4 |
| Canadà | 1 | 3 | 0 | 1 | 2 | 0 | 5 |

## Segona Fase

| Semifinals | Semifinals | | | Final | Final |
| Yokohama - 7 de juny | Yokohama - 7 de juny | Yokohama - 7 de juny | Yokohama - 7 de juny | Yokohama - 7 de juny | Yokohama - 7 de juny |
| Japó | 1 | |
| Austràlia | 0 | |
| | | | | Yokohama - 10 de juny | Yokohama - 10 de juny |
| | | | | Japó | 0 |
| | | | | França | 1 |
| | | | | Tercer lloc | Tercer lloc |
| Suwon - 7 de juny | Suwon - 7 de juny | | | Ulsan - 9 de juny | Ulsan - 9 de juny |
| França | 2 | | | Austràlia | 1 |
| Brasil | 1 | | | | Brasil | 0 |
* Campió: França Primer títol

## Golejadors

2 gols
* Sun Hong Hwang
* Eric Carriere
* Shaun Murphy
* Robert Pirès
* Takayuki Suzuki
* Patrick Vieira
* Sylvain Wiltord
# Ubbergen

Ubbergen és un poble de Berg en Dal i antic municipi de la província de Gelderland, al centre-est dels Països Baixos. L'1 de gener del 2009 tenia 9.411 habitants repartits sobre una superfície de 38,80 km² (dels quals 4,86 km² corresponen a aigua). Limita al nord amb Lingewaard, a l'oest Nimega, a l'est amb Millingen aan de Rijn, al sud amb Groesbeek i al sud-oest Kranenburg.

## Centres de població

Beek, Berg en Dal, Erlecom, Groenlanden, Kekerdom, Leuth (Ubbergen), Ooij, Persingen, Tiengeboden, De Vlietberg i Wercheren.

## Ajuntament

* Combinatie90, 4 regidors
* PvdA/GroenLinks 4 regidors
* Ubbergen Anders 2 regidors
* CDA, 2 regidors
* VVD 1 regidor
# Mussolet de Tamaulipas

El mussolet de Tamaulipas (Glaucidium sanchezi) és una espècie d'ocell de la família dels estrígids (Strigidae). Habita el bosc perennifoli subtropical i bosc decidu del nord-est de Mèxic, al sud-oest de Tamaulipas i est de San Luis Potosí. El seu estat de conservació es considera gairebé amenaçat.

## Referències

* ↑ «Mussolet de Tamaulipas». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 252. ISBN 978-84-16728-37-4.
* ↑ BirdLife International. «Tamaulipas Pygmy-owl. Glaucidium sanchezi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 29 gener 2023].